सूडान : सेना ने 20 से अधिक लोगों की हत्या की  
सूडान की दक्षिणी सीमा पर स्थित कोरदोफान प्रांत के एक गांव में अर्धसैनिक बलों ने महिलाओं और बच्चों समेत 20 से अधिक लोगों की हत्या कर दी।
सूडान की दक्षिणी सीमा पर स्थित कोरदोफान प्रांत के एक गांव में अर्धसैनिक बलों ने महिलाओं और बच्चों समेत 20 से अधिक लोगों की हत्या कर दी। प्रांत के उप-गर्वनर अब्दुल अजीज अल हीलू ने प्रांत के गर्वनर अहमद हारून पर उनके गांव अल-फैद उम अब्दुल्ला पर सैनिकों से हमला करवाने का आरोप लगाया है। हारून उनकी प्रतिद्वंद्वी पार्टी के हैं और दो मई को होने वाले स्थानीय चुनाव में उनके खिलाफ लड़ने वाले हैं।  अजीज ने एएफपी को बताया, इन लोगों ने सुबह में 20 से अधिक लोगों को मार दिया और 300 से 500 घरों में आग लगा दी। दो महिलाएं और चार बच्चे इन घरों में जलकर मर गए।